IZVEDBENA UREDBA KOMISIJE (EU) 2021/772

z dne 10. maja 2021

o spremembi Izvedbene uredbe (EU) 2020/977 glede začasnih ukrepov v zvezi z nadzorom pridelave ekoloških proizvodov, zlasti glede obdobja uporabe

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 834/2007 z dne 28. junija 2007 o ekološki pridelavi in označevanju ekoloških proizvodov in razveljavitvi Uredbe (EGS) št. 2092/91 (1) ter zlasti člena 28(6), tretjega pododstavka člena 30(2) in člena 38(c), (d) in (e) Uredbe,

ob upoštevanju naslednjega:

(1) Pandemija COVID-19 in obsežne omejitve gibanja, ki so jih uvedle države članice in tretje države v obliki nacionalnih ukrepov, pomenijo izjemen in neprimerljiv izziv za države članice in izvajalce dejavnosti pri izvajanju nadzora, kot je določen v Uredbi (ES) št. 834/2007 ter uredbah Komisije (ES) št. 889/2008 (2) in (ES) št. 1235/2008 (3).

(2) Da bi se države članice lažje soočile s posebnimi okoliščinami, ki izhajajo iz trenutne krize in so povezane s pandemijo COVID-19, jim Izvedbena uredba Komisije (EU) 2020/977 (4) omogoča, da uporabijo začasne ukrepe, ki odstopajo od uredb (ES) št. 889/2008 in (ES) št. 1235/2008 v zvezi z nadzornim sistemom za pridelavo ekoloških proizvodov in nekaterimi postopki, določenimi v celovitem računalniškem veterinarskem sistemu (TRACES).

(3) Države članice so Komisijo obvestile, da se bodo zaradi krize, povezane s pandemijo COVID-19, nekatere resne motnje v delovanju njihovih nadzornih sistemov v ekološkem sektorju nadaljevale tudi po 1. februarju 2021.

(4) Poleg tega Izvedbena uredba Komisije (EU) 2020/466 (5) državam članicam v zvezi z uradnim nadzorom in drugimi uradnimi dejavnostmi v okviru Uredbe (EU) 2017/625 Evropskega parlamenta in Sveta (6) zaradi težav pri izvajanju navedenega nadzora in dejavnosti omogoča uporabo začasnih ukrepov za preprečevanje resnih zdravstvenih tveganj za osebje pristojnih organov, kolikor je to potrebno za obvladovanje povezanih resnih motenj v nadzornih sistemih držav članic. Obdobje uporabe navedene uredbe je bilo z Izvedbeno uredbo Komisije (EU) 2021/83 (7) podaljšano do 1. julija 2021. Zato je primerno, da se odstopanja iz Izvedbene uredbe (EU) 2020/977 še naprej uporabljajo za enako obdobje, kot je določeno v Izvedbeni uredbi (EU) 2020/466.

(5) Člen 1(6) Izvedbene uredbe (EU) 2020/977 v zvezi z nenapovedanimi pregledi in obiski, ki se izvedejo v skladu s členom 65(1) in (4) Uredbe (ES) št. 889/2008, določa nižji delež kot točka (c) drugega pododstavka člena 92c(2) Uredbe (ES) št. 889/2008. Da bi zagotovili, da se ti pregledi in obiski lahko dejansko izvedejo, in to v varnih okoliščinah, je primerno omogočiti, da se o teh nenapovedanih pregledih in obiskih obvesti 24 ur vnaprej.

(6) Izvedbeno uredbo (EU) 2020/977 bi bilo zato treba ustrezno spremeniti.

(7) Uporabe določb Izvedbene uredbe (EU) 2020/977, ki se podaljša s to uredbo, se ne sme prekiniti. Zato je v zvezi s tem primerno določiti retroaktivno uporabo te uredbe od 1. februarja 2021.

(8) Ukrepi iz te uredbe so v skladu z mnenjem Odbora za ekološko pridelavo –

SPREJELA NASLEDNJO UREDBO:

Člen 1 Izvedbena uredba (EU) 2020/977 se spremeni: (1) člen 1 se spremeni: (a) v odstavku 6 se doda naslednji pododstavek: „Vendar se lahko o takih pregledih in obiskih obvesti največ 24 ur vnaprej, da bi zagotovili, da imajo inšpektorji dostop do prostorov izvajalca dejavnosti, in to v varnih okoliščinah.“; (b) v odstavku 7 se datum „1. februarja 2021“ nadomesti z datumom „1. julija 2021“; (2) člen 3 se spremeni: (a) v drugem, tretjem in petem odstavku se datum „1. februarja 2021“ nadomesti z datumom „1. julija 2021“; (b) v četrtem odstavku se datum „31. decembra 2020“ nadomesti z datumom „1. julija 2021“.

Člen 2 Ta uredba začne veljati dan po objavi v Uradnem listu Evropske unije. Člen 1(1)(b) in (2) se uporablja od 1. februarja 2021.

Ta uredba je v celoti zavezujoča in se neposredno uporablja v vseh državah članicah. V Bruslju, 10. maja 2021 Za Komisijo predsednica Ursula VON DER LEYEN

(1) UL L 189, 20.7.2007, str. 1.

(2) Uredba Komisije (ES) št. 889/2008 z dne 5. septembra 2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora (UL L 250, 18.9.2008, str. 1).

(3) Uredba Komisije (ES) št. 1235/2008 z dne 8. decembra 2008 o določitvi podrobnih pravil za izvajanje Uredbe Sveta (ES) št. 834/2007 v zvezi z ureditvami za uvoz ekoloških proizvodov iz tretjih držav (UL L 334, 12.12.2008, str. 25).

(4) Izvedbena uredba Komisije (EU) 2020/977 z dne 7. julija 2020 o odstopanjih od uredb (ES) št. 889/2008 in (ES) št. 1235/2008 glede nadzora pridelave ekoloških proizvodov zaradi pandemije COVID-19. (UL L 217, 8.7.2020, str. 1).

(5) Izvedbena uredba Komisije (EU) 2020/466 z dne 30. marca 2020 o začasnih ukrepih za obvladovanje tveganj za zdravje ljudi, živali in rastlin ter dobrobit živali pri nekaterih resnih motnjah v nadzornih sistemih držav članic zaradi koronavirusne bolezni (COVID-19) (UL L 98, 31.3.2020, str. 30).

(6) Uredba (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter Sklepa Sveta 92/438/EGS (Uredba o uradnem nadzoru) (UL L 95, 7.4.2017, str. 1).

(7) Izvedbena uredba Komisije (EU) 2021/83 z dne 27. januarja 2021 o spremembi Izvedbene uredbe (EU) 2020/466 glede uradnega nadzora in drugih uradnih dejavnosti, ki jih izvajajo posebej pooblaščene fizične osebe, ter obdobja uporabe začasnih ukrepov (UL L 29, 28.1.2021, str. 23).